Nyt dansk IP-omstillingsbord ser på virksomheden med receptionistens øjne | Version2
IP-telefoni (VoIP), Unified Communications Nyt dansk IP-omstillingsbord ser på virksomheden med receptionistens øjne
Danske Zylinc har udviklet et nyt omstillingsbord til ip-telefoni, som gør op med en række indgroede vaner fra kendte produkter. Banale løsninger, men åbenbart kernefysik for andre, siger direktøren.
Fredag, 27. november 2009 - 8:26
Et omstillingsbord til IP-telefoni ? det kan da umuligt være raketvidenskab i 2009.
Nej - og jo.
Nej, fordi der findes en alenlang række produkter på markedet, der hver især påstår at indfri kundernes behov. Jo, fordi ingen af de etablerede spillere tilsyneladende har haft receptionisten i tankerne, da produktet blev udviklet.
Sådan lyder salgstalen fra den administrerende direktør i softwareudviklingshuset Zylinc, Rene Viborg.
»Vi har haft usability inde i processen fra start til slut. Det har taget to år at udvikle vores nye switchboard, og hele perioden har vi haft ekstremt fokus på at få de bløde værdier ind i produktet, så det ikke bare endte, som tekniknørderne forestillede sig det,« siger Rene Viborg til Version2.
Som eksempel nævner han omstillingsbordet brugergrænseflade, som den enkelte receptionist selv har mulighed for at redigere i.
»På den måde kan man skjule irrelevante oplysninger og gøre det hele mere simpelt. En detalje som for eksempel 'bliver telefonen nu også taget af ham, jeg stillede om til' er også noget, der giver værdi, ligesom der er mulighed for at indstille hvor lang tid, receptionisten vil 'følge' opkaldet,« forklarer Rene Viborg.
Endelig er har Zylinc indbygget en funktion, mange fortvivlede kunder, der bliver stillet om til den forkerte person, vil sætte pris på.
»Det, vi kalder returkald, ryger automatisk tilbage til den samme receptionist, som tog opkaldet i første omgang. Så kan man spørge sig selv: Er det kernefysik? Ja, det er åbenbart kernefysik, når de andre ikke kan finde ud af det,« lyder det selvsikkert fra Zylincs direktør Rene Viborg.
Selve software-switchboardet er udviklet i en blanding af C og .Net, mens den tilhørende portal, der blandt andet håndterer statistik og opsætningen er lavet i Java.
ZylincUdgivet 6. jan 2012 14.17Opdateret 10. jan 2012 15.16LokationHellerupAntal ansatte10-49EmnerUnified Communications IT-job & karriere
Udgivet 28. jan 9.08 Senior Software Engineer med mod på ledelse
Udgivet 22. maj 12.57 Forretningsanalytiker til bankprojekter
Udgivet 21. dec 2012 11.48 Applikationsarkitekt til SimCorp Dimension
Udgivet 17. maj 14.01 Kommentarer (4)
Følg kommentarer Jon Bendtsen 27. nov. 2009 - 11.36
virker det også den anden vej? Nogen ringer til mig, men der står kun hoved nummeret. Jeg ringer retur, og så skal receptionisten kunne stille mig om til den som (tidligere?) har ringet til mig.
Eller, jeg ringer og snakker med nogen, opkaldet bliver afbrudt, jeg ringer retur. Jeg vil naturligvis tale med den samme medarbejder, ikke kun den samme receptionist.
Ken Poulsen 27. nov. 2009 - 17.55
Re: virker det også den anden vej? Man må håbe receptionisten kan se en samtale log, når en person ringer op.
Så kan man se hvem man har snakket med og hvornår.
Ville være en nice funktion at have.
Især hvis man kunne ligge en kommentar til chefen om den pågældene medarbejder.
Så kunne man luse ud i dårlige medarbejdere.
Christian Skovgaard Tech. Product Manager @ Zylinc 30. nov. 2009 - 15.17
Re: virker det også den anden vej? Hvis kaldet er gået ind over receptionisten, så har vi mulighed for, at se hvem du har talt med.
Scenariet her, vil nok ikke være det mest typiske scenarie, da de fleste opkald går via firmaets hovednummer.
For at kunne facilitere en løsning for netop sidstnævnte scenarie, er kravene til selve telefonanlægget en del højere, men det kan sagtens lade sig gøre.
Christian Skovgaard Tech. Product Manager @ Zylinc 30. nov. 2009 - 15.18
Re: virker det også den anden vej? Det kan man - vi kan se hvem man har talt med sidst - men her igen, hvis alle ringer ud af huset med samme nummer så er det kun tidspunkt for samtale man kan se det på.
Kommentarer til chefen kan vi IKKE ligge med systemet, MEN vi kan sende en besked med opkaldet som text, så den der modtager kaldet kan få ekstra oplysninger med.
Netfors | Kartel | Eazysoft | Hera IT | Comparex Danmark | Progressive | Abusiness | IBM Danmark | Nhouse | Soft Design | innovation-logic | Siemens Information